“Korrupsiyaga oid jinoyat sodir etgan shaxslar davlat xizmatiga olinmaydi” — Senat “Davlat fuqarolik xizmati to‘g‘risida”gi qonunni ma’qulladi

Bugun, 28-may kuni Oliy Majlis Senati tomonidan “Davlat fuqarolik xizmati to‘g‘risida”gi qonun ma’qullandi. Bu haqda “Daryo” muxbiri xabar bermoqda.
Majlisda Senat qo‘mitasi raisi Narimon Umarov so‘zga chiqib, qonun haqida gapirdi.

“Bu qonun davlat fuqarolik xizmatiga nomzodlarni ochiq, mustaqil tanlov orqali saralab olish jarayonini kompleks huquqiy tartibga solishni ta’minaydi. Shuningdek, davlat fuqarolik xizmatchilarini ish samaradorligini baholovchi mezonlarni, ularning malakasini oshirishga bo‘lgan talablarni belgilovchi, to‘g‘ridan to‘g‘ri ta’sir kuchiga ega qonun hisoblanadi”, – dedi senator.
Ma’lum qilinishicha, qonunda davlat fuqarolik xizmatchisi o‘zaro yaqin qarindoshlikda yoki quda tomondan qarindosh bo‘lgan shaxslarning aynan bitta davlat organi va tashkilotida birga xizmat qilishi mumkin emasligi nazarda tutilgan.
Hujjat bilan davlat fuqarolik xizmati sohasida korrupsiyaga oid huquqbuzarliklarning oldini olishning huquqiy asoslari yaratilmoqda, ya’ni davlat xizmatchilarining faoliyati eng muhim samaradorlik ko‘rsatkichlari (KPI) asosida baholanishi qat’iy belgilanmoqda. Korrupsiyaga oid jinoyatlarni sodir etgan shaxslar davlat fuqarolik xizmatiga qabul qilinmaydi.
Shu bilan birga, ilmiy va ijodiy faoliyatdan tashqari haq to‘lanadigan boshqa faoliyat bilan, shuningdek tadbirkorlik faoliyati bilan shug‘ullanishga yo‘l qo‘yilmasligi, korrupsiyaga oid jinoyatlarni sodir etgan shaxslar davlat fuqarolik xizmatiga qabul qilinmasligi nazarda tutilmoqda.

Qonunga yana bir qator muhim normalar:
Qonun Prezident tomonidan imzolangandan keyin uch oy o‘tgach kuchga kiradi.